Najpogosteje se v stanovanjske družinske hiše vgrajuje sistem toplotne črpalke zrak-voda. Namestitev je možna praktično kjerkoli, pogoj je le dostop do električne energije. Obnovljivi vir iz katerega toplotna črpalka zrak-voda pridobiva toploto je zunanji zrak. S cirkulacijo absorbira toploto in prenese v naš dom. Bolj specifični sta toplotni črpali tipa črpalki zemlja-voda in voda-voda. Toplotne črpalke zemlja-voda toploto pridobivajo iz segretih tal. Pogoj so tla primerne kakovosti z veliko vsebnostjo vlage za čim višjo toplotno prevodnost. Naše zemljišče mora biti relativno veliko, prisojne lege. Poleti se tla segrevajo, akumulirajo toploto, v zimskem času pa toplotna črpalka le to črpa za ogrevanje hiše. Na voljo je še toplotna črpalka voda-voda, ki toploto črpa iz podtalne vode. Le ta mora biti kakovostna in vsebovati čim manj železa ali mangana. Potrebna je voda s stalno zimsko temperaturo vsaj 7-8°C. Najpogosteje se toplotne črpalke voda-voda vgrajuje na območja s termalno vodo ali izviri tople vode.